Stanislav Varga

Stanislav Varga (* 8. október 1972, Prešov) je bývalý slovenský futbalový reprezentant a tréner. Hrával na poste stredného obrancu.  vysoký obranca patril k razantným stopérom svojho mužstva. K jeho futbalovým prednostiam patrila hra hlavou a defenzívna činnosť. Od júla 2008 bol členom realizačného tímu slovenskej reprezentácie.

 Klubová kariéra 
Po zisku futbalového titulu v drese Slovanu Bratislava prestúpil v lete 2000 za 650 000 libier do anglického tímu Premier League Sunderland, ktorý viedol Peter Reid. Reid prejavil o Vargu o záujem po reprezentačnom zápase proti Nórsku, kedy Varga dokázal ustrážiť nórskych útočníkov Tore André Flo a Ole Gunnar Solskjæra.

Na Stadium of Light debutoval v úspešnom zápase proti Arsenalu, ktorý Sunderland vyhral 1-0 a Varga získal ocenenie hráč zápasu. Svoj prvý gól v drese „čiernych mačiek“ strelil Varga v januári 2001 v zápase proti West Hamu. 

Ku koncu jeho druhej sezóny v Sunderlande odišiel na hosťovanie do West Bromwich Albion FC. Po návrate a zranení nedokázal nájsť naspäť stabilné miesto v základnej zostave Sunderlandu (prednosť dostávali Björklund a Craddock), a tak v januári 2003 opustil klub.

O mesiac neskôr mu ponúkol manažér Celticu Martin O'Neill ponuku na krátkodobý kontrakt. Napriek tomu, že odohral v drese Celticu len jeden zápas, dostal ponuku na predĺženie zmluvy do roku 2003. Varga hral v základnej zostave mužstva, ktoré vyhralo double v sezóne 2003-04. Hrával pravidelne aj v Lige majstrov, v zápase proti AC Miláno strelil gól.

31. augusta 2006 sa vrátil do Sunderlandu, ktorý v tej dobe viedol bývalý spoluhráč Vargu Roy Keane. Prestupová čiastka bola 1 100 000 libier.Keane Signs Celtic Pair  Sunderland AFC Website 31. september 2006  4 .februára 2008 išiel na hosťovanie do druholigového Burnley.  Po návrate do Sunderlandu v roku 2008 ukončil svoju kariéru, dôvodom bolo aj pretrvávajúce zranenie pravej nohy.

 Reprezentačná kariéra 
Za Slovenské národné futbalové mužstvo debutoval 5. februára 1997 v Alajuele proti Kostarike. V drese reprezentácie odohral celkovo 54 zápasov, v ktorých strelil 2 góly. Vo viacerých zápasoch nastúpil ako kapitán mužstva. V marci 2007 ohlásil koniec svojej reprezentačnej kariéry.

 Úspechy 
Tímové
 Slovenská liga: 1999
 Slovenský pohár: 1999
 Škótska liga: 2004, 2006
 Škótsky pohár: 2004, 2005
 Anglická 2. liga: 2007
Individuálne
 Futbalista roka: Druhé miesto: 2000, umiestnenie TOP 10: 1998, 1999, 2001, 2003, 2004
 Jedenástka roka: 1998, 1999

 Referencie 

 Externé odkazy 
 Stanislav Varga na footballdatabase.com
 Stanislav Varga na transfermarkt.de

 Zdroj 

Kategória:Osobnosti z Prešova
Kategória:Slovenskí futbalisti
Kategória:Slovenskí futbaloví tréneri
Kategória:Hráči 1. FC Tatran Prešov
Kategória:Hráči ŠK Slovan Bratislava
Kategória:Hráči Sunderland AFC
Kategória:Hráči West Bromwich Albion FC
Kategória:Hráči Celtic FC
Kategória:Hráči Burnley FC